Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, ezpel-izurritearen kontrolari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Landa Garapeneko eta Ingurumeneko kontseilariak irailaren 24ko Osoko Bilkuran ahoz erantzun dezan:

Nafarroako Gobernuak ba al du kontingentzia planik ezpelaren izurrite berria kontrolatzeko, Zerynthia elkarteak salatzen duenaren arabera kontrolik gabe baitago Iruñerrian?

Iruñean, 2020ko irailaren 19an

Foru parlamentaria: Ainhoa Aznárez Igarza